CELEX: 22012D0004
Language: hr
Date: 2012-02-10 00:00:00
Title: Odluka Zajedničkog odbora EGP-a br. 4/2012 od 10. veljače 2012. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               478
            
         22012D0004
   
               L 161/7
            
            
               SLUŽBENI LIST EUROPSKE UNIJE
            
            
               10.02.2012.
            
         
      ODLUKA ZAJEDNIČKOG ODBORA EGP-a
   br. 4/2012
   od 10. veljače 2012.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 65/2011 od 1. srpnja 2011. (1).
            
         
               (2)
            
            
               Odluku Komisije 2011/180/EU od 23. ožujka 2011. o provedbi Direktive Vijeća 2002/55/EZ u pogledu uvjeta pod kojima se može odobriti stavljanje na tržište u malim pakiranjima mješavine standardnog sjemena različitih sorti povrća, a koje pripadaju istoj vrsti (2) treba unijeti u Sporazum.
            
         
               (3)
            
            
               Ova Odluka odnosi se na zakonodavstvo vezano uz fitosanitarna pitanja. Zakonodavstvo o fitosanitarnim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako što je utvrđeno u sektorskim prilagodbama Priloga I. Sporazumu. Ova se Odluka zato ne primjenjuje na Lihtenštajn,
            
         DONIO JE OVU ODLUKU:
   Članak 1.
   Iza točke 56. (Odluka Komisije 2010/468/EU) u dijelu 2. poglavlja III. Priloga I. Sporazumu umeće se sljedeća točka:
   
               „57.
            
            
               
                  32011 D 0180: Odluka Komisije 2011/180/EU od 23. ožujka 2011. o provedbi Direktive Vijeća 2002/55/EZ u pogledu uvjeta pod kojima se može odobriti stavljanje na tržište u malim pakiranjima mješavine standardnog sjemena različitih sorti povrća, a koje pripadaju istoj vrsti (SL L 78, 24.3.2011., str. 55.).”
            
         Članak 2.
   Tekst Odluke 2011/180/EU na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 11. veljače 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 10. veljače 2012.
      
         
            Za Zajednički odbor EGP-a
         
         
            Obnašatelj dužnosti predsjednika
         
         Gianluca GRIPPA
      
   
   
      (1)  SL L 262, 6.10.2011., str. 19.
   
      (2)  SL L 78, 24.3.2011., str. 55.
   
      (3)  Ustavni zahtjevi nisu navedeni.